《闺思》
明代·顾大典

朝日斜照户，垂杨低拂床。
新篁未解箨，幽兰已谢芳。
桑蛾齐绕树，海燕竞窥梁。
玉箸流残粉，金炉冷夕香。
罗衾空有梦，无信往辽阳。

作者简介：明苏州府吴江人，字道行，号衡寓。隆庆二年进士，授会稽教谕，迁处州推官。后以副使提学福建。力拒请托，为忌者所中，谪知禹州，自免归。家有谐赏园、清音阁，亭池佳胜。工书画，晓音律，好为传奇。诗宗唐人，书法清真，画山水秀色可餐，堪入逸品。有《清音阁集》、《海岱吟》、《闽游草》、《园居稿》、《青衫记传奇》等。